Document ID: /roh_data/filtered/fineweb-2-filterrobots_roh.jsonl.gz/4503

Exact en in onn ha lieu il proxim campiunadi mundial da hockey en Svizra. Durant il mai 2020 cumbattan a Turitg ed a Losanna las meglras 16 equipas da hockey dal mund per il titel da campiun mundial. Dapi il davos campiunadi mundial en Svizra èn diesch onns vargads. L’onn 2009 era l’elita dal hockey mundial la davosa giada en Svizra per in campiunadi mundial.
Emprims bigliets en vendita
La gronda part da las entradas per il campiunadi mundial da hockey en Svizra vegn finanzià cun las entradas da la vendita da bigliets. Per arrivar en la zona da gudogn stuessan ils organisaturs vender varga 300’000 bigliets.
Per il mument èn pachets cun bigliets da la runda da qualificaziun, da la runda finala, e da las duas arenas a Turitg ed a Losanna en la prevendita. En in segund pass vegnan lantschads il settember ils bigliets dal di e per finir anc lura l’onn che vegn singuls bigliets.
RR actualitad 17:00